" പദ്മാവത് ' സിനിമ പ്രദർശിപ്പിച്ചു കൊണ്ടിരിക്കവെ തിയറ്ററിൽ വെച്ച് 19കാരിയെ ബലാത്സംഗം ചെയ്തു . ഫേസ്ബുക്കിലൂടെ പരിചയപ്പെട്ടയാളാണ് പെൺകുട്ടിയെ ബലാത്സംഗം ചെയ്തതെന്ന് പോലീസ് പറഞ്ഞു . ഹൈദരാബാദിലെ പ്രശാന്ത് തിയറ്ററിലാണ് സംഭവം . രണ്ട് മാസം മുമ്പാണ് 23കാരനായ യുവാവുമായി പെൺകുട്ടി ഫേസ്ബുക്കിലൂടെ പരിചയപ്പെടുന്നത് . ഇരുവരുമൊന്നിച്ച് തിയറ്ററിൽ എത്തുകയും സിനിമയ്ക്ക് കയറുകയും ചെയ്തു . തിയറ്ററിൽ ആളുകൾ കുറവായിരുന്നെന്നും ചിത്രം തുടങ്ങി ഏതാനും നിമിഷങ്ങൾക്കുള്ളിൽ തന്നെ ഇയാൾ പെൺകുട്ടിയെ കടന്നുപിടിക്കുകയുമായിരുന്നെന്നാണ് പോലീസ് ഭാഷ്യം . പരിക്കേറ്റ പെൺകുട്ടിയെ ആശുപത്രിയിൽ പ്രവേശിപ്പിച്ചു . പ്രതിക്കെതിരെ ബലാത്സംഗകുറ്റത്തിന് കേസെടുത്തു .